นาถยา แดงบุหงา

นาถยา แดงบุหงา (เกิด 2 พฤศจิกายน พ.ศ. 2504) ชื่อเล่น กุ๊ก เป็นนักการเมืองชาวไทย เคยดำรงตำแหน่งสมาชิกสภาผู้แทนราษฎรกรุงเทพมหานครติดต่อกันสองสมัยสังกัดพรรคประชาธิปัตย์ อดีตนักแสดงและนางแบบ

**ประวัติ**
นาถยาเกิดที่กรุงเทพมหานคร เป็นลูกคนที่ 7 ในบรรดาพี่น้องทั้งหมด 9 คน มีพี่สาวฝาแฝดหนึ่งคน นับถือศาสนาอิสลาม (มีชื่อภาษาอาหรับว่า ฮัจญะ อัสมะฮ์) จบการศึกษาระดับมัธยมจากโรงเรียนสตรีประเทืองวิทย์และโรงเรียนสุรศักดิ์มนตรี ปริญญาตรีคณะนิเทศศาสตร์ มหาวิทยาลัยกรุงเทพ

**ชีวิตส่วนตัว**
นาถยา แดงบุหงา แต่งงานกับนายสิรินทร์ เบ็ญจศิริวรรณ สามีนักธุรกิจ โดยที่นาถยาได้ช่วยงานธุรกิจของสามีมาตลอด ซึ่งเป็นธุรกิจประเภทอสังหาริมทรัพย์ พร้อม ๆ กับทำกิจกรรมทางสังคม โดยนาถยา และสามีมีบุตรสาวด้วยกัน 3 คน ได้แก่ เกรซ สิรินศิญาห์ เบ็ญจศิริวรรณ, กิฟท์ สิชานาถ เบ็ญจศิริวรรณ, กีกี้ สิตานัน เบ็ญจศิริวรรณ

**วงการบันเทิง**
เข้าสู่วงการบันเทิงตั้งแต่สมัยเรียนมหาวิทยาลัยด้วยการชักชวนของอาจารย์ที่มหาวิทยาลัย เริ่มต้นด้วยการถ่ายแบบ และเป็นพิธีกรรายการเปิดใจดารา ทางช่อง 7 จากนั้นจึงได้รับการชักชวนจากกัณฑรีย์ ณ สิมะเสถียร ให้มาแสดงละครโทรทัศน์และภาพยนตร์ โดยผลงานที่สร้างชื่อ ได้แก่ ข้างหลังภาพ จากการกำกับของเปี๊ยก โปสเตอร์ ในปี พ.ศ. 2528
จากนั้นจึงได้แสดงในภาพยนตร์หลายเรื่อง เช่น หย่าเพราะมีชู้, เกมมหาโชค เป็นต้น ผลงานละครโทรทัศน์ก็ได้แก่ สงครามปาก, มัจจุราชจำแลง, คนมีคาว, วิมานไม้ฉำฉา, บ้านศิลาทราย เป็นต้น
นาถยา แดงบุหงา ได้ฉายาว่า "เจ้าแม่พรีเซ็นเตอร์" เพราะมักเป็นพรีเซ็นเตอร์โฆษณาสินค้าหลายชิ้น และมีค่าตัวในราคาที่สูง ในระหว่างที่มีชื่อเสียงได้แสดงประกบคู่กับดาราชายหลายคน เช่น สรพงศ์ ชาตรี, ยุรนันท์ ภมรมนตรี,ปัญญา นิรันดร์กุล, อนันต์ บุนนาค, ลิขิต เอกมงคล, พงษ์พัฒน์ วชิรบรรจง, สุรศักดิ์ วงษ์ไทย, ธงไชย แมคอินไตย์, อำพล ลำพูน, บิณฑ์ บรรลือฤทธิ์, สันติสุข พรหมศิริ, ยุทธนา แสนเสน่ห์, อภิชาติ หาลำเจียก, เกรียงไกร อุณหะนันทน์ เป็นต้น โดยเฉพาะกับอำพลเคยคบหากันอยู่ด้วยช่วงหนึ่ง
นักแสดงชายในวงการที่นับเป็นคู่ขวัญทางการแสดงของนาถยา คือ ยุรนันท์ ภมรมนตรี โดยทั้งสองเคยมีโอกาสแสดงละครโทรทัศน์ร่วมกัน (ไม่ได้คู่กัน) ในช่วงที่ยังไม่โด่งดัง แต่หลังจากภาพยนตร์ ไม่สิ้นไร้ไฟสวาท ในปี พ.ศ. 2529 ทำให้นาถยา ยุรนันท์ เป็นพระนางคู่ขวัญอีกคู่หนึ่งของวงการ และมีผลงานแสดงคู่กันตามมาอีกหลายเรื่อง โดยมักเป็นภาพยนตร์แนวตบจูบชิงรักหักสวาท
หลังจากละครเรื่อง ผู้ชนะสิบทิศ ทางช่อง 3 เมื่อปี พ.ศ. 2532 ที่รับบทเป็น ตะละแม่จันทรา แล้ว นาถยา ก็ผ่อนบทบาทการแสดงลง ด้วยการหันไปประกอบธุรกิจส่วนตัว และได้แต่งงานกับนายสิรินทร์ เบ็ญจศิริวรรณ สามีนักธุรกิจ โดยที่นาถยาได้ช่วยงานธุรกิจของสามีมาตลอด ซึ่งเป็นธุรกิจประเภทอสังหาริมทรัพย์ พร้อม ๆ กับทำกิจกรรมทางสังคม โดยนาถยา และสามีมีบุตรสาวด้วยกัน 3 คน ได้แก่ เกรซ สิรินศิญาห์ เบ็ญจศิริวรรณ, กิฟท์ สิชานาถ เบ็ญจศิริวรรณ, กีกี้ สิตานัน เบ็ญจศิริวรรณ

**งานการเมือง**
ในการเลือกตั้งทั่วไปเมื่อปี พ.ศ. 2548 นาถยาได้ลงรับสมัครเลือกตั้งในเขตสะพานสูง กรุงเทพมหานคร สังกัดพรรคประชาธิปัตย์ แต่มิได้รับการเลือกตั้ง
ในการเลือกตั้งในปลายปี พ.ศ. 2550 นาถยา ลงรับเลือกตั้งสังกัดพรรคประชาธิปัตย์อีกครั้ง ในเขตเลือกตั้งที่ 7 กรุงเทพมหานคร (ลาดพร้าว วังทองหลาง บางกะปิ บึงกุ่ม สะพานสูง) คู่กับ นายประพันธ์ คูณมี และ นายสำราญ รอดเพชร ซึ่งนาถยาได้รับเลือกตั้งไปเพียงคนเดียวในทีม ต่อมาในการเลือกตั้ง พ.ศ. 2554 ได้ลงสมัคร ส.ส.กรุงเทพมหานคร เขต 21 ในสังกัดพรรคประชาธิปัตย์ และได้รับเลือกตั้งอีกหนึ่งสมัย
ในวันที่ 24 ธันวาคม 2564 นาถยาได้ลาออกจากการเป็นสมาชิกพรรคประชาธิปัตย์และย้ายไปสังกัดพรรคไทยสร้างไทยรับตำแหน่งรองหัวหน้าพรรค ก่อนจะลาออกจากสมาชิกพรรคเมื่อวันที่ 13 ธันวาคม 2565 และได้ย้ายมาสังกัดพรรคพลังประชารัฐ และลงรับสมัครในการเลือกตั้ง พ.ศ. 2566 แต่มิได้รับการเลือกตั้ง

**ผลงาน**

**ภาพยนตร์**
ข้างหลังภาพ (2528) ...(อำพล, นาถยา, จุรี, ญาณี, มารศรี)
*หย่าเพราะมีชู้ (2528) ...(อภิชาติ, สินจัย, นาถยา, ชลประคัลภ์, ชัยรัตน์, กฤษณ์)
*เกมส์มหาโชค (2529) ...(ปัญญา, นาถยา, จุรี, วสันต์, มารศรี, พรพรรณ)
*ลูกทุ่งฮอลิเดย์ (2529) ...(สรพงศ์, สินจัย, นาถยา, ปัญญา, ส. อาสนจินดา, กำธร, สมควร, สมพงษ์, ชุมพร, บู๊, เสกสรรค์, สุรศักดิ์)
*อุ้งมือมาร (2529)
*น้ำเซาะทราย (2529)
*เสี้ยนเสน่หา (2529) ...(ยุรนันท์, นาถยา, ยุวันดา, ชลิต, ดิลก)
*พิศวาสซาตาน (2529)
*ไม่สิ้นไร้ไฟสวาท (2529) ...(ยุรนันท์, นาถยา, เกรียงไกร, วรรษมน, ชาลี, รัตนาภรณ์, ศรินทิพย์, จุรี, เกียรติ)
*กิเลสสีม่วง (2530)
*เมียหมายเลข 1 (2530) ...(สรพงศ์, นาถยา, อภิรดี, ปัทมา, รัตนาภรณ์, เกรียงไกร, อัญชลี)
*ชะตาฟ้า (2530) ...(ยุรนันท์, นาถยา, ปนัดดา, เป็ด)
*ปีกมาร (2530) ...(ยุรนันท์, นาถยา, พงษ์พัฒน์, รัตนาภรณ์, วทัญญ, ปัทมา, จุรี, ศรินทิพย์)
*ร่านดอกงิ้ว (2530) ...(ยุรนันท์, นาถยา, ศรินทิพย์)
*เมียนอกหัวใจ (2530) ...(ยุรนันท์, นาถยา, อภิรดี, เกรียงไกร, อภิชาติ, ศิรินันท์, ไพโรจน์, ชาลี)
*ถามหัวใจคุณก็ได้ (2530) ...(ฉัตรชัย, นาถยา, เกรียงไกร, แป้ง, สมชาย, ปัทมา, กัญญาลักษณ์)
*บาปสวาท (2530) ...(ลิขิต, นาถยา, เนาวรัตน์, ไปรมา, สมนึก, ชูศรี, ท้วม, เด่น, ยาว)
*พรหมจารีสีดำ (2530) ...(บิณฑ์, นาถยา, สุพรรษา, เพ็ญพักตร์, เกรียงไกร, ปัทมา, ศรินทิพย์, เศรษฐา, วทัญญ, เอกพัน)
*ดีแตก (2530) ...(อำพล, นาถยา, พงษ์พัฒน์, สุลาลีวัลย์)
*คาวน้ำผึ้ง (2530) ...(ยุรนันท์, นาถยา, วรรณิศา, อภิชาติ, พิศมัย, โกวิท, สมชาย)
*ผู้พันเรือพ่วง (2530) ...(ยุรนันท์, นาถยา, ปัญญา, สุทธิพงษ์, ท้วม, อรุณ, ศรินทิพย์)
*พยัคฆ์ร้ายสวาท 60 (2530) ...(สรพงศ์, นาถยา, เกรียงไกร, มาริษา, ครรชิต, ฉัตร)
*ก้อ...โอเคนะ (2530) ...(บิณฑ์, นาถยา, ยุทธนา, วรรษมน, เกรียงไกร, เศรษฐา, วทัญญ, พร้อมพงศ์)
*เสือภูพาน (2530) ...(สรพงศ์, นาถยา, กรุง, สมศักดิ์, บู๊, ฉัตร)
*รักมหาเฮง (2531) ยุรนันท์/นาถยา/ล้อต๊อก/ชูศรี/บู๊/สมพงษ์
*วิวาห์ไฟ (2531) สันติสุข/นาถยา/ญาณี/วัชระ/สุเทพ/ศิรินันท์/ชาลี/ศรินทิพย์
*รักฤๅเสน่หา (2531) บิณฑ์/นาถยา/พีท/ศรินทิพย์/พูนสวัสดิ์
*นางกลางไฟ (2531) บิณฑ์/นาถยา/สุพรรษา/โน้ต/ชาลี/จุรี/ชลิต/พร้อมพงศ์/เป็ด/ปัทมา
*คนกลางเมือง (2531) ยุรนันท์/นาถยา/อภิรดี/อรัญญา/จุรี/อดุลย์/กำธร/เศรษฐา/เมดตา/ปทุมวดี
*ตลาดพรหมจารี (2531) สันติสุข/นาถยา/จินตหรา/เกรียงไกร/เกียรติ/โกวิท
*เศรษฐีเงินผ่อน (2531) ยุรนันท์/นาถยา/โน้ต/สุทธิพงษ์/ท้วม
*หมอกสวาท (2531) ยุรนันท์/นาถยา/อรพรรณ/มารศรี
*วิมานอารมณ์ (2531) บิณฑ์/นาถยา/พิราวรรณ/มารศรี/ชูศรี
*กระชุ่มกระชวย (2531) เพ็ญ/นาถยา/ปัญญา/วัชระ/พูนสวัสดิ์
*คืนปล่อยผี (2531) สุรศักดิ์/เพ็ญ/นาถยา/วัชระ/เกียรติ
*เมียเถื่อน (2531) บิณฑ์/นาถยา/มารศรี/กฤษณ์
*ตลาดอารมณ์ (2531) รอน/นาถยา/พิศาล
*ไม่มีพรุ่งนี้อีกแล้ว (2533) พงษ์พัฒน์/นาถยา/มาริษา/อรุณ
*ก่อนจะสิ้นลมหนาว (2533) สุรศักดิ์/ยุทธนา/พิสิฏฐ์/นาถยา/พิศมัย/ปัทมา
*จีบสาวเจ๊าะแจ๊ะ (2533) สุรศักดิ์/ยุทธนา/นาถยา
*วัยโลกแตก (2533) สุรศักดิ์/ยุทธนา/นาถยา
*พ่อกำลังสาม (2543) ตฤณ/นาถยา/ชุมพร
*แม่ (2556) ณัฏฐ์/นาถยา/โกวิท/กล้วย/ณัชชพัฒน์/เปมิกา/จรัสรวี/อนุสรณ์

**โฆษณา**
 แชมพูแพนทีน- แป้งลักส์- ครีบบำรุงผิวหน้าพอนดส์- ผ้าอนามัย โมเดส- ครีมขจัดฝ้า เลอรัว- ยาสระผมซิลเวอร์เบลล์- จักรยานยนต์คาวาซากิ - แป้งพัฟนาทริฟ

**ละครโทรทัศน์**

**เครื่องราชอิสริยาภรณ์**

**อ้างอิง**
หมวดหมู่:บุคคลจากกรุงเทพมหานคร
หมวดหมู่:ชาวไทยเชื้อสายมอญ
หมวดหมู่:บุคคลฝาแฝดจากประเทศไทย
หมวดหมู่:มุสลิมชาวไทย
หมวดหมู่:นักแสดงหญิงชาวไทย
หมวดหมู่:นักแสดงภาพยนตร์หญิงชาวไทย
หมวดหมู่:นางแบบไทย
หมวดหมู่:นักธุรกิจชาวไทย
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรกรุงเทพมหานคร
หมวดหมู่:นักการเมืองพรรคประชาธิปัตย์
หมวดหมู่:พรรคไทยสร้างไทย
หมวดหมู่:พรรคพลังประชารัฐ
หมวดหมู่:บุคคลจากโรงเรียนสุรศักดิ์มนตรี
หมวดหมู่:บุคคลจากคณะนิเทศศาสตร์ มหาวิทยาลัยกรุงเทพ
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ผู้ชนะรางวัลนักแสดงนำหญิงยอดเยี่ยมพระสุรัสวดี
หมวดหมู่:ผู้ได้รับรางวัลโทรทัศน์ทองคำ สาขานักแสดงนำหญิงดีเด่น
หมวดหมู่:ผู้ชนะรางวัลเมขลา สาขานักแสดงนำหญิงดีเด่น